FI Euroopan unionin virallinen lehti C 234/3

Unionin tuomioistuimen tuomio (suuri jaosto) 29.6.2010 — Euroopan komissio v. The Bavarian Lager Co. Ltd ja Contrôleur européen de la protection des données (CEPD)

(Asia C-28/08 P) (1)

(Muutoksenhaku - Oikeus tutustua toimielinten asiakirjoihin - Jäsenyysvelvoitteiden noudattamatta jättämistä koskevassa menettelyssä pidettyä kokousta koskeva asiakirja - Henkilötietojen suoja - Asetus (EY) N:o 45/2001 - Asetus (EY) N:o 1049/2001)

2010/C 234/04

Oikeudenkäyntikieli: englanti

Asianosaiset

Valittaja: Euroopan komissio (asiamiehet: C. Docksey ja P. Aalto)

Väliintulijat, jotka tukevat valittajan vaatimuksia: Ison-Britannian ja Pohjois-Irlannin yhdistynyt kuningaskunta (asiamiehet: E. Jenkinson ja V. Jackson, avustajanaan barrister J. Coppel) ja Euroopan unionin neuvosto (asiamiehet:B. Driessen ja C. Fekete)

Valittajan vastapuolet: The Bavarian Lager Co. Ltd (edustajat: solicitor J. Webber ja solicitor M. Readings), Euroopan tietosuojavaltuutettu (asiamiehet: H. Hijmans, A. Scirocco ja H. Kranenborg)

Väliintulijat, jotka tukevat valittajan vastapuolta: Tanskan kuningaskunta (asiamies: B. Weis Fogh), Suomen tasavalta (asiamies: J. Heliskoski) ja Ruotsin kuningaskunta (asiamies: K. Petkovska)

Oikeudenkäynnin kohde

Valitus, joka on tehty ensimmäisen oikeusasteen tuomioistuimen (kolmas jaosto) asiassa T-194/04, the Bavarian Lager Co. Ltd vastaan Euroopan yhteisöjen komissio, 8.11.2007 antamasta tuomiosta, jolla hylättiin komission 18.3.2004 tekemä päätös olla antamatta kantajan tutustuttavaksi asiakirjaa, joka oli laadittu sen jäsenyysvelvoitteiden noudattamatta jättämistä koskevan menettelyn, joka koski Yhdistyneen kuningaskunnan säännöksiä, joita sovelletaan muista jäsenvaltioista tuodun oluen myyntiin Yhdistyneen kuningaskunnan anniskelupaikoissa, yhteydessä pidetyssä kokouksessa — Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 (EYVL L 145, s. 43) 4 artiklan 1 kohdan b alakohdan tulkinta

Tuomiolauselma

1) Euroopan yhteisöjen ensimmäisen oikeusasteen tuomioistuimen asiassa T-194/04, Bavarian Lager vastaan komissio, 8.11.2007 antama tuomio kumotaan siltä osin kuin sillä kumotaan 18.3.2004 tehty komission päätös, jolla hylättiin hakemus saada tutustua 11.10.1996 pidetyn kokouksen täydelliseen pöytäkirjaan kaikkine nimineen, ja siltä osin kuin siinä velvoitetaan Euroopan komissio korvaamaan The Bavarian Lager Co. Ltd:n oikeudenkäyntikulut.

2) The Bavarian Lager Co. Ltd:n kanne 18.3.2004 tehdystä komission päätöksestä, jolla hylättiin hakemus saada tutustua 11.10.1996 pidetyn kokouksen täydelliseen pöytäkirjaan kaikkine nimineen, hylätään.

3) The Bavarian Lager Co. Ltd velvoitetaan korvaamaan Euroopan komissiolle sekä muutoksenhakuasteessa että ensimmäisessä oikeusasteessa käydystä oikeudenkäynnistä aiheutuneet oikeudenkäyntikulut.

4) Tanskan kuningaskunta, Suomen tasavalta, Ruotsin kuningaskunta, Ison-Britannian ja Pohjois-Irlannin yhdistynyt kuningaskunta, Euroopan unionin neuvosto ja Euroopan tietosuojavaltuutettu vastaavat omista oikeudenkäyntikuluistaan.

(1) EUVL C 79, 29.3.2008.